CELEX: 32012D0066
Language: sl
Date: 2012-02-02 00:00:00
Title: 2012/66/EU: Izvedbeni sklep Komisije z dne 2. februarja 2012 o priznanju registra Polski Rejestr Statków S.A. (Poljski ladijski register) kot klasifikacijskega zavoda za plovila, namenjena za plovbo po celinskih plovnih poteh (notificirano pod dokumentarno številko C(2012) 431)  Besedilo velja za EGP

4.2.2012   
            
            
               SL
            
            
               Uradni list Evropske unije
            
            
               L 33/8
            
         IZVEDBENI SKLEP KOMISIJE
   z dne 2. februarja 2012
   o priznanju registra Polski Rejestr Statków S.A. (Poljski ladijski register) kot klasifikacijskega zavoda za plovila, namenjena za plovbo po celinskih plovnih poteh
   (notificirano pod dokumentarno številko C(2012) 431)
   (Besedilo velja za EGP)
   (2012/66/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/87/ES Evropskega parlamenta in Sveta z dne 12. decembra 2006 o tehničnih predpisih za plovila, namenjena za plovbo po celinskih plovnih poteh, in razveljavitvi Direktive Sveta 82/714/EGS (1) ter zlasti člena 10(1) in dela II Priloge VII k Direktivi,
   po posvetovanju z odborom iz člena 7 Direktive Sveta 91/672/EGS z dne 16. decembra 1991 o vzajemnem priznavanju nacionalnih spričeval o usposobljenosti za voditelja čolna za prevoz blaga in potnikov po celinskih plovnih poteh (2),
   ob upoštevanju naslednjega:
   
               (1)
            
            
               Poljska je z dopisom z dne 3. julija 2008 Komisiji predložila prijavo za priznanje registra Polski Rejestr Statków S.A. (v nadaljnjem besedilu: PRS) kot klasifikacijskega zavoda v smislu direktive. PRS ima sedež na Poljskem.
            
         
               (2)
            
            
               Poljska je ob prijavi predložila vse potrebne informacije in dokumentacijo, da se preveri, ali so izpolnjena merila za priznanje.
            
         
               (3)
            
            
               Aprila 2009 je bil organiziran sestanek na skupnem srečanju strokovnjakov držav članic Evropske unije in Centralne komisije za plovbo po Renu (v nadaljnjem besedilu: CCNR) o tehničnih predpisih za plovila, namenjena za plovbo po celinskih plovnih poteh, kjer so poljski organi in PRS opravili predstavitve.
            
         
               (4)
            
            
               Opravljeno je bilo posvetovanje s sekretariatom CCNR, kot je navedeno v odstavku 4 dela II Priloge VII k Direktivi 2006/87/ES.
            
         
               (5)
            
            
               Komisija je ocenila izpolnjevanje kriterijev iz dela I Priloge VII k Direktivi 2006/87/ES s strani PRS in ugotovila, da jih ta izpolnjuje –
            
         SPREJELA NASLEDNJI SKLEP:
   Člen 1
   Klasifikacijski zavod PRS se prizna v skladu s členom 10 Direktive 2006/87/ES.
   Člen 2
   Ta sklep je naslovljen na države članice, ki imajo celinske plovne poti iz člena 1(1) Direktive 2006/87/ES, in na Polski Rejestr Statków (Poljski ladijski register), Al. Gen. J. Hallera 126, 80-416, Gdansk, Poljska.
   
      V Bruslju, 2. februarja 2012
      
         
            Za Komisijo
         
         Siim KALLAS
         
            Podpredsednik
         
      
   
   
      (1)  UL L 389, 30.12.2006, str. 1.
   
      (2)  UL L 373, 31.12.1991, str. 29.